Пресуда за убиство Зорана Ђинђића
Ово је текст пресуде Посебног одељења Окружног суда у Београду за убиство премијера Србије, Зорана Ђинђића.

По завршетку главног претреса судско веће објавило је пресуду дана 23.05.2007.године. 

Одељење: Посебно одељење 

Окривљени: 

1. Улемек Милорад

2. Јовановић Звездан

3. Крсмановић Душан

4. Пејаковић Саша

5.Симовић Александар

6. Безаревић Бранислав

7. Тојага Жељко

8. Симовић Милош (у бекству)

9. Калинић Сретко (у бекству)

10. Јуришић Милан (у бекству)

11. Милисављевић Владимир (у бекству)

12. Константиновић Нинослав (у бекству)

Тужилац: Јован Пријић 

Председавајући судија: Ната Месаровић 

Чланови судског већа: 

Милимир Лукић
Радмила Дичић Драгићевић
Марко Кљајевић ( председник већа до 07.09.2006. године)

Стање судског процеса: Окончан првостепени поступак 

Почетак главног претреса: 22.12.2003. 0:0 

Место одржавања суђења: Устаничка 29, судница бр.1 

Датуми саслушања:
 
19.3.2007. 9h 30
20.3.2007. 9h 30
21.3.2007. 9h 30
22.3.2007. 9h 30
23.3.2007. 9h 30
24.3.2007. 9h 30
25.3.2007. 9h 30
26.3.2007. 9h 30
27.3.2007. 9h 30
28.3.2007. 9h 30
29.3.2007. 9h 30
30.3.2007. 9h 30
31.3.2007. 9h 30
1.4.2007. 9h 30
2.4.2007. 9h 30
3.4.2007. 9h 30

Оптужени Улемек Милорад оглашен је кривим за извршење кривичког дела удруживање ради непријатељске делатности из чл.136 ст.1 ОКЗ, кривичног дела убиство највишег представника државне заједнице и државе чланице из члана 310 КЗ и кривичног дела убиство у покушају из чл.47 ст.1 КЗ РС у вези чл.30 КЗ па је осуђен на јединствену казну затвора у трајању од 40 година. Оптужени Звездан Јовановић оглашен је кривим за извршење кривичког дела удруживање ради непријатељске делатности из чл.136 ст.2 у вези ст.1 ОКЗ, кривичног дела убиство највишег представника државне заједнице и државе чланице из члана 310 КЗ и кривичног дела убиство у покушају из чл.47 ст.1 КЗ РС па је осуђен на јединствену казну затвора у трајању од 40 година. Оптужени Симовић Милош, Константиновић Нинослав, Симовић Александар, Владимир Милисављевић, Калинић Сретко, Јуришић Милан, Крсмановић Душан и Безаревић Бранислав оглашени су кривим за извршење кривичког дела удруживање ради непријатељске делатности из чл.136 ст.2 у вези ст.1 ОКЗ, кривичног дела убиство највишег представника државне заједнице и државе чланице из члана 310 КЗ у вези чл.35 КЗ и кривичног дела убиство у покушају из чл.47 ст.1 КЗ РС у вези чл.30 КЗ па су осуђени на јединствену казну затвора у трајању од по 35 година и то оптужени Александар Симовић, Константиновић Нинослав, Владимир Милисављевић и Сретко Калинић, док су оптужени Симовић Милош, Јуришић Милан, Крсмановић Душан и Безаревић Бранислав осуђени на јединствену казну затвора у трајању од по 30 година. Оптужени Тојага Жељко осуђен је на јединствену казну затвора у трајању од 30 година због извршења кривичког дела удруживање ради непријатељске делатности из чл.136 ст.2 у вези ст.1 ОКЗ и кривичног дела убиство највишег представника државне заједнице и државе чланице из члана 310 КЗ у вези чл.30 КЗ. Због извршења кривичног дела пружање помоћи учиниоцу после извршења кривичног дела из члана 333 ст.3 у вези става 1 КЗ оптужени Саша Пејаковић осуђен је на казну затвора у трајању од 8 (осам) година. Према оптуженом Саши Пејаковићу и сведоцима сарадницима Сувајџић Миладину и Миленковић Дејану одбијена је оптужба да су извршили кривично дело удруживање ради непријатељске делатности из чл.136 ст.2 у вези ст.1 ОКЗ и кривично дело убиство представника највиших државних органа из чл.122 у стицају са кривичним делом тероризма из чл.125, помагањем у вези чл.24 ОКЗ и кривично дело убиство у покушају из чл.47 став 1 КЗ РС у вези чл.19 ОКЗ. Према оптуженима Улемек Милораду, Јовановић Звездану, Симовић Александру, Крсмановић Душану, Безаревић Браниславу и Тојага Жељку продужен је притвор одређен решењем истражног судије Посебног одељења Окружног суда у Београду. Према оптуженом Саши Пејаковићу продужена је мера забране напуштања боравишта територије града Београда без одобрења суда. Продужен је налог да се сваког другог понедељка у месецу јавља надлежном ОУП-у. Оптужницом Окружног тужилаштва у Београду-Специјално тужилаштво КТ.С. бр. 2/03 од 21.08.2003.године која је прецизирана на главном претресу одржаном дана 23.03. и 23.04.2007.године оптуженима је стављено на терет извршење кривичног дела удруживање ради непријатељске делатности из чл. 136 ОКЗ, кривично дело убиство представника највиших државних органа из члана 122 ОКЗ у стицају са кривичним делом тероризма из чл.125 ОКЗ и кривично дело убиства у покушају из члана 47 ст. 1 КЗ РС у вези чл. 19 ОКЗ. Главни претрес започет је дана 23.12.2003.године читањем оптужнице ОЈТ у Београду КТ.С. бр.2/03. Наведена оптужница обухватала је 36 лица. На главном претресу одржаном дана 17.02.2004.године донето је решење о раздвајању поступка, из разлога целисходности, па је раздвојен предмет (тзв. предмет “Земунски клан”) заведен под новим пословин бројем, који је још увек у току пред већем којим председава судија Милимир Лукић. Након промене председника већа у предмету К.П. бр. 5/03, главни претрес је почео изнова читањем оптужнице дана 07.09.2006.године. На главном претресу одржаном дана 23.03.2007. и 23.04.2007.године, оптужница ОЈТ и Београду-Специјалног тужилаштва КТ.С. бр. 2/03 од 21.08.2003.године је измењена у погледу правне квалификације кривичних дела која се стављају на терет окривљенима Саши Пејаковићу и Жељку Тојаги. Списи из истражног поступка налазе се у 18 књига. Списи са главног претреса налазе у 46 регистратора од чега 21 регистратор обухвата транскрипте са главног претреса (8655 страница), док су у 25 регистратора садржани сви остали писмени докази и документи (4017 страница). У току овог кривичног поступка је саслушано 89 сведока, 4 сведока сарадника (Дејан Миленковић, Миладин Сувајџић, Зоран Вукојевић и Љубиша Буха) и прочитан је исказ сведока Кује Кријешторца из истражног поступка. Саслушање свих сведока сарадника и појединих сведока је трајало по неколико дана. На главном претресу је непосредно саслушано 18 вештака на околности извршења кривичног дела, а извршено је 37 вештачења из разних области као и основно и допунско вештачење које је извршено од стране Института за криминалистичку технику Савезне криминалистичке полиције СР Немачке. По први пут у историји српског правосуђа веће судије Нате Месаровић путем видео-линка извршило је саслушање вештака Бернда Салцигера из Института за криминалистичку технику Савезне криминалистичке полиције СР Немачке, на које се такође чекало један временски период. Решењима кривичног већа Посебног одељења Окружног суда у Београду К.П. бр. 5/03, Кв.П.бр. 233/06 од 28.09.2006.године и К.П. бр. 5/03, Кв.П.бр. 256/06 од 17.10.2006.године дозвољено је председнику већа да се прочита укупно 101 исказ сведока, сведока сарадника, вештака и записника истражних судија и председника већа са ранијег главног претреса, на основу чл. 333 ЗКП. У току трајања главног претреса стављено је више предлога за изузеће и то: 1 (један) предлог за изузеће председника Врховног суда Србије; 1 (један) предлог за изузеће председника Окружног суда у Београду; 8 (осам) предлога за изузеће председника и чланова већа; 1 (један) предлог за изузеће Окружног јавног тужиоца; 2 (два) предлога за изузеће Специјалног тужиоца и 3 (три) предлога за изузеће поступајућих заменика. ГЛАВНИ ПРЕТРЕС ТРАЈАО ЈЕ УКУПНО 149 СУДЕЋИХ ДАНА На дужину трајања кривичног поступка, између осталог, утицала је и чињеница да су окривљени у овом предмету истовремено били оптужени и у другим предметима који се воде пред Окружним судом у Београду (“Ибарска магистрала”, убиство Стамболића),а касније због раздвајања поступка у предмету “Земински клан”.Такође је утицала и предаја оптуженог Милорада Улемека који је лишен слободе дана 02.маја 2004.године и времена датог за припремање и изнишење његове одбране које изношење је започето дана 14.06.2004.године: такође је утицало и хапшење оптуженог Александра Симовића који се први пут појавио пред судским већем након лишења слободе дана 28.11.2006.године, а своју одбрану је изнео дана 14.12.2006.године, као и екстрадиција Дејана Миленковића из Републике Грчке дана 02.02.2005.године, који је пред суд први пут изведен дана 14.02.2005.године, а одбрану изнео на главном претресу одржаном дана 09.03.2005.године. Након што је решењем Посебног одељења Окружног суда у Београду К.П. бр.5/03 од 20.06.2006.године тада оптужени дејан Миленковић добио статус сведока сарадника, саслушан је на главном претресу, који је био јаван, дана 23., 24., 27 и 28. новембра 2006.године. У овом кривичном поступку одбијено је укупно 108 предлога пуномоћника оштећених, оптужених и њихових бранилаца за допуну доказног поступка. Пуномоћницима оштећених одбијено је 36 предлога, док је оптуженима и браниоцима одбијено 72 предлога за допуну доказног поступка.

Извор 

Окружни суд у Београду

Atentat na Zorana Đinđića